Med formålet om at samle penge ind til Børnecancerfonden kan man vel næsten ikke være andet end i godt humør. Også selvom der forude venter 1400 kilometer delt over otte dage inden de 39 ryttere fra Aalborgs Team Rynkeby kører ind i Paris. - Man er spændt, ikke nervøs. Det er de her vi har trænet for igennem hele foråret, så det bliver fedt at komme afsted. Og når det så også hjælper et godt formål, så hjælper det jo bare ekstra på motivationen, siger Claus Ziegler der er med for første gang. De 39 ryttere har i alt samlet godt 1 million kroner ind der går ubeskåret til Børnecancerfonden. Og det er vel at mærke uanset, hvor mange af deltagerne der når hele vejen til Paris.

Opsummering:
På trods af sorte skyer, så var det 39 cykelryttere fuld af forventning der fredag morgen satte kursen mod Paris